Í nóvember voru 8.200 manns atvinnulausir , eða 4,3% af vinnuaflinu samkvæmt vinnumarkaðsrannsókn Hagstofunnar , sem er aukning um 0,7 prósentustig frá því á sama tíma fyrir ári . Atvinnuþátttakan komin niður í 77,8% samkvæmt einum mælikvarða og hefur ekki verið lægri síðan 2011 á einum mánuði Samkvæmt tölum Vinnumálastofnunar sem Hagsjá Landsbankans vísar í voru 8.279 manns á atvinnuleysiskrá í nóvember sem var fjölgun um 579 frá lokum október . En frá því í nóvember í fyrra hefur fjölgunin numið 3.2002 manns , eða um 63% . Þrátt fyrir það er þróunin í átt að auknu atvinnuleysi að mati bankans hægari en reiknað var með á fyrri hluta árs , og þó reikna megi með áframhaldandi versnandi stöðu á vinnumarkaði næstu misserin muni atvinnuleysi ekki aukast jafn mikið og reikna mátti með á tímabili . Dulið atvinnuleysi í minni atvinnuþátttöku Árstíðaleiðrétt atvinnuþátttaka var samkvæmt Hagstofunni 79,4% , sem er um 2,6 prósentustigum lægri en í október og árstíðarleiðrétt hlutfall starfandi fólks var 77,2% og hefur ekki verið lægra síðustu 6 mánuðina . Bendir bankinn á að það geti þýtt dulið atvinnuleysi . Samkvæmt óleiðréttri mælingu er áætlað að um 201.300 manns á aldrinum 16 til 74 ára hafi verið á vinnumarkaði í nóvember sem jafngildir 77,8% atvinnuþátttöku . Hefur það hlutfall ekki verið jafn lágt í einum mánuði síðan í september 2011 að því er Landsbankinn bendir á . Samkvæmt þessum mælikvarða voru 194.100 starfandi og 7.200 án vinnu og í atvinnuleit , eða sem samsvarar 3,6% atvinnuleysi . Samkvæmt bæði mælikvörðum Hagstofunnar og Vinnumálastofnunar var meðalatvinnuleysið síðustu 12 mánuðina mjög svipað , eða 3,4% nú í nóvember . Vinnutíminn virðist styttast eilítið á ný eftir að hafa lengst um 0,9 stundir í fyrra , en sé miðað við 12 mánaða meðaltal var vinnutíminn í nóvember 39 stundir , sem er stytting um 0,1 stund frá því fyrir ári .